CELEX: 32021D1854
Language: et
Date: 2021-10-18 00:00:00
Title: Nõukogu otsus (EL) 2021/1854, 18. oktoober 2021, Euroopa Liidu nimel võetava seisukoha kohta Euroopa – Vahemere piirkonna lepinguga (assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) moodustatud assotsiatsiooninõukogus seoses ELi ja Jordaania partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud partnerluse prioriteedid

22.10.2021   
               
               
                  ET
               
               
                  Euroopa Liidu Teataja
               
               
                  L 374/56
               
            
         NÕUKOGU OTSUS (EL) 2021/1854,
         18. oktoober 2021,
         Euroopa Liidu nimel võetava seisukoha kohta Euroopa – Vahemere piirkonna lepinguga (assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) moodustatud assotsiatsiooninõukogus seoses ELi ja Jordaania partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud partnerluse prioriteedid
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel (1) (edaspidi „leping“) allkirjastati 24. novembril 1997 ja see jõustus 1. mail 2002.
                  
               
                     (2)
                  
                  
                     Assotsiatsiooninõukogu võttis vastu ELi ja Jordaania partnerluse prioriteedid otsusega nr 1/2016 (2) ja pikendas nende kehtivust otsusega nr 1/2018 (3) kuni 2020. aasta lõpuni.
                  
               
                     (3)
                  
                  
                     Pooled leppisid kirjavahetuse teel kokku, et kuni uute ajakohastatud partnerluse prioriteetide vastuvõtmiseni tuleks partnerluse tugevdamise eesmärgil pikendada suunava dokumendina ELi ja Jordaania partnerluse prioriteetide kehtivust.
                  
               
                     (4)
                  
                  
                     Lepingu artikli 91 kohaselt on assotsiatsiooninõukogul õigus teha lepingu eesmärkide saavutamiseks vajalikke otsuseid.
                  
               
                     (5)
                  
                  
                     Assotsiatsiooninõukogu võtab kirjaliku menetluse teel vastu otsuse partnerluse prioriteetide kehtivuse pikendamiseks seni, kuni assotsiatsiooninõukogu võtab vastu uued ajakohastatud partnerluse prioriteedid.
                  
               
                     (6)
                  
                  
                     On asjakohane määrata kindlaks liidu nimel võetav seisukoht assotsiatsiooninõukogus, sest assotsiatsiooninõukogu otsusel on õiguslik toime.
                  
               
                     (7)
                  
                  
                     Seetõttu peaks liidu võetav seisukoht assotsiatsiooninõukogus põhinema assotsiatsiooninõukogu otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Euroopa – Vahemere piirkonna lepinguga (assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) moodustatud assotsiatsiooninõukogus seoses ELi ja Jordaania partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud partnerluse prioriteedid, põhineb assotsiatsiooninõukogu otsuse eelnõul (4).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 18. oktoober 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  EÜT L 129, 15.5.2002, lk 3.
         
            (2)  ELi – Jordaania assotsiatsiooninõukogu 19. detsembri 2016. aasta otsus nr 1/2016, millega lepitakse kokku ELi ja Jordaania partnerluse prioriteedid (ELT L 355, 24.12.2016, lk 31).
         
            (3)  ELi – Jordaania assotsiatsiooninõukogu 12. detsembri 2018. aasta otsus nr 1/2018, millega lepitakse kokku pikendada ELi ja Jordaania partnerluse prioriteetide kehtivust kahe aasta võrra (ELT L 8, 10.1.2019, lk 34).
         
            (4)  Vt dokumenti ST 12261/21 veebilehel http://register.consilium.europa.eu.